Iepirkuma LP 2026/6 
nolikuma 4. pielikums

TEHNISKĀ SPRECIFIKĀCIJA
“Aprūpes mājās pakalpojums personas dzīvesvietā”

1. Pakalpojums – sociālās aprūpes pakalpojums dzīvesvietā, kas, atbilstoši Sociālo pakalpojumu un sociālās palīdzības likuma, Ministru kabineta 2017.gada 13.jūnija noteikumu Nr.338. “Prasības sociālo pakalpojumu sniedzējiem” noteiktajām prasībām, ietver aprūpes mājās pakalpojumu, kas nodrošina personas pašaprūpes un aprūpes vajadzību apmierināšanu personas dzīvesvietā (turpmāk – aprūpe mājās), (turpmāk kopā arī - Pakalpojums).

2. Pakalpojuma sniedzējs - komersants, kooperatīvā sabiedrība, biedrība, nodibinājums, reliģiska organizācija vai cits tiesību subjekts, kurš atbilstoši Ministru kabineta 2017.gada 27.jūnija noteikumiem Nr.385 "Noteikumi par sociālo pakalpojumu sniedzēju reģistrēšanu" reģistrēts sociālo pakalpojumu sniedzēju reģistrā aprūpes mājās pakalpojuma sniegšanai un atbilst Ministru kabineta 2017.gada 13.jūnija noteikumos Nr.338 “Prasības sociālo pakalpojumu sniedzējiem” noteiktajām prasībām.  

3. Pakalpojuma saņēmējs - pilngadīga persona ar funkcionāliem traucējumiem, kura objektīvu apstākļu dēļ nevar nodrošināt savu pašaprūpes un aprūpes vajadzību apmierināšanu dzīvesvietā, kura dzīvo viena vai ar šo personu kopā dzīvojošie ģimenes locekļi vecuma, veselības stāvokļa vai nodarbinātības dēļ nevar nodrošināt tai nepieciešamo aprūpi, kurai Pakalpojums piešķirts ar Jūrmalas Labklājības pārvaldes Sociālā dienesta (turpmāk - Sociālais dienests) lēmumu.


4. Pakalpojuma sniegšanas vieta - Pakalpojuma saņēmēja dzīvesvieta Jūrmalas valstspilsētas pašvaldības administratīvajā teritorijā. 

5. Aprūpe mājās tiek nodrošināta atbilstoši Sociālā dienesta noteiktajam veicamajam darbu apjomam līdz 25 stundām nedēļā. Gadījumos, ja mainās personas funkcionālās spējas, sociālais dienests veic darbu apjoma pārvērtējumu.

6. Aprūpes mājās ietvaros ir jāsniedz atbilstoši normatīvajiem aktiem, kas nosaka aprūpes mājās pakalpojuma saturu, tai skaitā:
6.1. palīdzība personīgās Pakalpojuma saņēmēja higiēnas nodrošināšanā (piemēram, mazgāšanās, inkontinences līdzekļu nomaiņa, ķemmēšanās, skūšanās, protēžu kopšana), izņemot podologa pakalpojumus;
6.2. palīdzība apģērbties un noģērbties, gultas veļas nomaiņa;
6.3. palīdzība iekļūt gultā un izkļūt no tās, Pakalpojuma saņēmēja pozicionēšana un pārvietošanās;
6.4. ēdiena gatavošana un palīdzība Pakalpojuma saņēmējam paēst;
6.5. pārtikas produktu, medikamentu un citu sīkpreču piegāde par Pakalpojuma saņēmēja līdzekļiem;
6.6. palīdzība mājvietas uzkopšanā (piemēram, trauku mazgāšana, telpu mitrā uzkopšana, sadzīves atkritumu iznešana);
6.7. ārstniecības personas izsaukšana, atbalsts medikamentu lietošanā, palīdzība sadarbībā ar dažādām institūcijām (piemēram, samaksāt rēķinus);
6.8. kurināmā piegāde telpās, krāsns kurināšana;
6.9. citi pakalpojumi atbilstoši Pakalpojuma līgumam, kas noslēgts starp Sociālo dienestu, Pakalpojuma sniedzēju un Pakalpojuma saņēmēju vai atbilstoši Sociālā dienesta sociālā darbinieka izstrādātajam aprūpes plānam un situācijas novērtējumam.


7. Pakalpojuma apjoms saskaņā ar līguma nosacījumiem kopā:
	Plānotais aprūpes mājās apjoms – Pakalpojums provizoriski tiks nodrošināts 120 (viens simts divdesmit) Pakalpojuma saņēmējiem (apjoms norādīts provizoriski un līguma darbības laikā var tikt samazināts vai palielināts, ņemot vērā pieprasījumu pēc Pakalpojuma un budžetā šim mērķim paredzētos līdzekļus). 

8. Pakalpojuma sniedzējs nodrošina:
8.1. aprūpi mājās darba dienās, un atsevišķos gadījumos svētku dienās laikā no plkst.08.00 līdz plkst.18:00, ņemot vērā Pakalpojuma saņēmēja vajadzības, par Pakalpojuma sniegšanas konkrētu laiku vienojoties ar katru Pakalpojuma saņēmēju atsevišķi pirmajā Pakalpojuma saņēmēja apmeklējuma reizē. Laiks, ko Pakalpojuma nodrošināšanā iesaistītais darbinieks pavada ceļā pie Pakalpojuma saņēmēja netiek uzskatīts par Pakalpojuma nodrošināšanai patērēto laiku;
8.2. Pakalpojuma nodrošināšanā iesaistītā personāla darbības koordinēšanu;
8.3. Pakalpojuma nodrošināšanu noteiktajā apjomā atbilstoši Sociālā dienesta noteiktajam veicamajam darbu apjomam;
8.4. aprūpes plāna izstrādi atbilstoši Sociālā dienesta sociālā noteiktajam veicamajam darbu apjomam un pakalpojuma īstenošanu atbilstoši tam;
8.5. nekavējoties informē sociālo dienestu, ja konstatē, ka aprūpe mājās nav pietiekama vai klienta stāvoklis ir uzlabojies tiktāl, ka pakalpojums nav nepieciešams vai tā apjoms ir samazināms;
8.6. Sociālā dienesta sagatavotā un paraksttiesīgās personas parakstītā Pakalpojuma līguma parakstīšanu un nodošanu parakstīšanai Pakalpojuma saņēmējam, un atgriešanu Sociālajā dienestā ne vēlāk kā piecu darba dienu laikā pēc tā saņemšanas;
8.7.  Pakalpojuma sniegšanas uzsākšanu Pakalpojuma līgumā noteiktajā termiņā;
8.8. ar Pakalpojuma saņēmēju psiholoģiski saderīgu darbinieku vai iespēju robežās nodrošina citu aprūpes darbinieku, ja tiek konstatēta Pakalpojuma saņēmēja un darbinieka savstarpējā nesaderība;
8.9. tūlītēju ārstniecības personas informēšanu, ja ir aizdomas par būtisku Pakalpojuma saņēmēja veselības pasliktināšanos vai apdraudējumu;
8.10. vienā mājsaimniecībā dzīvojošo Pakalpojuma saņēmēja ģimenes locekļu apmācību Pakalpojuma saņēmēja aprūpē;
8.11. tūlītēju Sociālā dienesta informēšanu, ja konstatē, ka Pakalpojuma apjoms nav pietiekams vai Pakalpojuma saņēmēja stāvoklis ir uzlabojies tiktāl, ka Pakalpojums nav nepieciešams vai tā apjoms ir samazināms;
8.12. sadarbību ar citiem pakalpojumu sniedzējiem (piemēram, veselības aprūpes pakalpojumu sniedzējiem, asistentiem), lai efektīvi izmantotu publiskos līdzekļus un sekmētu Pakalpojuma saņēmēja saskarsmi ar citām fiziskām un juridiskām personām;
8.13. ar Pakalpojuma saņēmēju saistītās informācijas iegūšanu, lietošanu un glabāšanu atbilstoši ierobežotas pieejamības informācijas statusam un fizisko personu datu aizsardzības prasībām;
8.14. Pakalpojuma saņēmēja privātās dzīves neaizskaramības ievērošanu;
8.15. ētikas principu ievērošanu un darbību Pakalpojuma saņēmēja labākajās interesēs;
8.16. Pakalpojuma saņēmēja sūdzību un priekšlikumu pieņemšanu un izskatīšanu, Pakalpojuma saņēmējam iekļūšanu ēkā un konsultāciju saņemšanu, ja Pakalpojuma saņēmējs ierodas pie Pakalpojuma sniedzēja;
8.17. Sociālā dienesta informēšanu, par Pakalpojuma saņēmēja prombūtni (piem., atrašanos ārstniecības iestādē) vai citiem apstākļiem (arī Pakalpojuma saņēmēja nāvi), kas ietekmē Pakalpojuma sniegšanu. Šajā punktā minēto informāciju Pakalpojuma sniedzējs iesniedz Sociālajam dienestam nekavējoties pēc minēto apstākļu konstatēšanas; 
8.18. Atskaišu un pieņemšanas-nodošanas aktu sagatavošanu un iesniegšanu Sociālajā dienestā par sniegto pakalpojumu saskaņā ar līguma nosacījumiem;
8.19. rēķinu sagatavošanu un iesniegšanu Sociālajā dienestā par sniegtā Pakalpojuma pašvaldības līdzfinansējamo daļu līguma noteiktajā kārtībā;
8.20. rēķina sagatavošanu un iesniegšanu Pakalpojuma saņēmējam par sniegto Pakalpojumu atbilstoši Pakalpojuma līgumam, kas noslēgts starp Sociālo dienestu, Pakalpojuma sniedzēju un Pakalpojuma saņēmēju un/vai apgādnieku;
8.21. Pakalpojuma saņēmēja lietas iekārtošanu, kurā iekļauj šādus dokumentus un ietver šādas ziņas:
8.21.1. informāciju par Pakalpojuma saņēmēju, ar Pakalpojuma sniegšanu saistītos dokumentus vai to atvasinājumus;
8.21.2. Pakalpojumu sniegšanas procesa atspoguļojumu un rezultātu novērtējumu; 
8.21.3. Pakalpojuma izpildes apliecinājumus - darba laika uzskaites lapas, izpildes uzskaites apliecinājumus u.tml.;
8.21.4. citu informāciju, kas ir būtiska Pakalpojuma sniegšanai, apturēšanai vai izbeigšanai.

9. Pakalpojuma novērtēšana:
9.1. Sniegtā Pakalpojuma kvalitātes novērtēšanu veic Sociālā dienesta speciālisti pēc nepieciešamības;
9.2. Pakalpojuma sniedzējam jānodrošina Pakalpojuma saņēmējam sniegtā Pakalpojuma kvalitātes vērtēšanu, ne retāk kā vienu reizi gadā;
9.3. Pakalpojuma sniedzējam ne retāk kā 1 (vienu) reizi gadā jāveic sociālā pakalpojuma procesa un kvalitātes pašnovērtējums. 

